Juan Aranzadi: "La història d'Espanya sempre deixa fora totes les víctimes de l'imperi espanyol"\nEspecial llibres infantils: els llibreters proposen…\tEspecial llibres infantils: els llibreters proposen…\nEspecial llibres juvenils: els llibreters proposen\tEspecial llibres juvenils: els llibreters proposen\nEs presenta la 'Cantata a València', una antologia de texts sobre la ciutat feta per Rafa Xambó\tEs presenta la 'Cantata a València', una antologia de texts sobre la ciutat feta per Rafa Xambó\nMiquel Desclot: "Si hi hagués unitat, el virus de la repressió no faria tant de forat"\tMiquel Desclot: "Si hi hagués unitat, el virus de la repressió no faria tant de forat"\nVíctor Garcia Tur guanya el Sant Jordi, Miquel Desclot el Carles Riba i Anna Gas el Mercè Rodoreda\tVíctor Garcia Tur guanya el Sant Jordi, Miquel Desclot el Carles Riba i Anna Gas el Mercè Rodoreda\nS'ha mort John Le Carré, el novel·lista de la Guerra Freda\tS'ha mort John Le Carré, el novel·lista de la Guerra Freda\nEspecial llibres: Els editors recomanen...\tEspecial llibres: Els editors recomanen...\nFragment: 'Germanes', d'Imma Monsó\tFragment: 'Germanes', d'Imma Monsó\nEva Baltasar, Miquel Martín i Serra, i Sebastià Perelló, finalistes del premi Òmnium a la millor novel·la de l'any\tEva Baltasar, Miquel Martín i Serra, i Sebastià Perelló, finalistes del premi Òmnium a la millor novel·la de l'any\nJuan Aranzadi: “La història d’Espanya sempre deixa fora totes les víctimes de l’imperi espanyol”\nEl professor és un dels coordinadors del llibre en dos volums que la UNED ha dedicat a l'estudi de Guinea Equatorial i que inclou els treballs sobre corrupció de Xavier Montanyà publicats a VilaWeb\nGuinea Equatorial és encara avui un dels territoris més desconeguts de l’antic imperi espanyol. El silenci investigador ha arribat gairebé fins als nostres dies i sovint han estat més els llibres de divulgació (Un guàrdia civil a la selva, de Gustau Nerín, publicat per la Campana, n’és un bon exemple) i els documentaris i els treballs de periodisme d’investigació (com Memòria negra, de Xavier Montanyà, o la sèrie d’articles que ell mateix va dedicar en aquest diari a la corrupció postcolonial) els qui han aportat clarícies sobre el país, la brutalitat del colonialisme espanyol i la corrupció postocolonial. Ara la UNED ha publicat en dos volums una obra força important per a trencar aquesta tendència, Guinea Ecuatorial (des)conocida, que porta per subtítol: “Allò que sabem, ignorem, inventem i deformem sobre el seu passat i el seu present.” Juan Aranzadi és un dels coordinadors del volum.\n―Com neix la idea de fer aquesta obra que aplega en dos volums ben gruixuts tants treballs diferenciats sobre Guinea?\n―Són el resultat d’un projecte d’investigació en què jo era l’investigador principal i a partir del qual vam començar a treballar diversos professionals: antropòlegs, crítics literaris, historiadors… Vol ser una eina orientadora al mig dels estudis encara escassos i de no gaire qualitat que hi havia sobre el territori.\n―No era la primera vegada que ho intentàveu…\n―No, als anys noranta vaig fracassar i no vaig aconseguir implicar-hi la gent ni els diners per a la investigació, però a partir del nou mil·lenni ja hi havia gent més jove que investigava sobre el país. Són més joves, tenen més bona formació i entenen la insatisfacció profunda sobre el tractament de Guinea Equatorial a la universitat espanyola.\n―Un llibre que és divers no tan sols generacionalment sinó també territorialment…\n―És que l’explotació del petroli guineà per part dels Estats Units ha tingut una conseqüència estranya: ha fet que investigadors espanyols i americans que treballen als Estats Units tinguin un interès nou sobre aquest espai, i ens interessava que es connectessin al nostre grup d’investigació i de seminaris de la UNED, que són a la base del llibre. La novetat del nostre treball és precisament aquesta col·laboració de gent molt diversa en orígens i estudis: guineans a l’exili i a l’interior, i diverses nacionalitats i disciplines conflueixen en el llibre i hi aporten la seva riquesa.\n―Així, doncs, són dos volums eclèctics…\n―No hi ha una unitat teòrica d’enfocament. A la introducció que hi faig, miro de recollir les bases del nou estudi des de la meva perspectiva, i hem donat la màxima llibertat als autors pel que fa als formats i a l’extensió, perquè a mi em revolten les cotilles universitàries i les limitacions, aquí volíem llibertinatge intel·lectual, i per això hi hem incorporat perspectives artístiques, còmic, investigació periodística sobre la corrupció del règim… Volíem esborrar els límits entre la pedanteria acadèmica i els professionals per aconseguir de trencar un setge de silenci i de límits acadèmics i censura.\n―Parleu de censura, però ja fa molts anys de la descolonització de Guinea, i la transparència seria un exercici molt saludable…\n―En els moments de màxima foscor del procés d’independència del país, va estar prohibit publicar res durant molt temps i continua havent-hi censura. Un dels fets més sorprenents és la trigança per ocupar-nos de Guinea, amb un interès que sorgeix gairebé de casualitat. I mira que hi havia tres centres de la UNED al país. Dedicant-me a l’antropologia, em vaig demanar com podia ser que ho ignorés tot sobre un país on anàvem tres cops l’any i sobre el qual no teníem pràcticament estudis.\n―Una bona part d’aquest endarreriment és herència del franquisme…\n―I de moltes altres coses. Sí que hi ha l’herència del franquisme, però també hi havia un silenci brutal sobre la corrupció al voltant de la cooperació espanyola i el règim de Macías, primer, i d’Obiang, després. Luis de la Rosilla, que havia estat director de la UNED allà, va ser qui primer va denunciar els elements de corrupció en la cooperació espanyola a Guinea i hi va haver un intent brutal de tapar-ho i de retornar a la matèria reservada en la descolonització. Va ser un desastre, lliurar el govern a Macías, i en això van ser còmplices i provocadors els espanyols, però quan torna la col·laboració amb Obiang, es fa des de plantejaments neocolonials i amb la corrupció a l’ordre del dia. Evidentment, es continua pressionant perquè no se sàpiga, però l’explotació del petroli per part dels Estats Units ha comportat una cosa interessant: l’explotació americana canvia del tot la presència de Guinea a la xarxa, i acaba amb intents de controlar la informació, perquè ja no es pot contenir.\n―Però així i tot, a la formació reglada les assignatures sobre Guinea hi arriben molt tard…\n―I tant. Les principals tesis són del segle XXI i l’única assignatura formal sobre el tema és la que vaig aconseguir introduir jo a la UNED, una assignatura opcional. No apareix en el currículum acadèmic ni als màsters, és com si fos un coneixement underground.\n―Expliqueu en algun moment que tot això també podria ser conseqüència de la poca presència d’espanyols al territori en el moment final de la colònia…\n―La clau perdurable de tot això és l’escàs interès de Guinea en la colonització. Va ser un càlcul erroni i, fins al final, els espanyols no van saber què fer-ne. La descolonització va significar la sortida del país d’uns 7.000 espanyols. Es calcula que la fugida dels portuguesos de les seves colònies africanes als anys setanta va superar de llarg les 100.000 persones. Això fa que a Espanya hi hagi molt poca gent que tingui connexió directa amb Guinea.\n―També indiqueu que l’interès americà pel tema és singular…\n―Sí, certament, si no hi hagués hagut un augment dels estudis culturals i postcolonials, especialment enfocats a la literatura, Guinea no tindria els nous estudis procedents dels Estats Units. Per mi, sobrevaloren la importància de la literatura guineana, però benvinguts siguin.\n―Guinea és el territori més desconegut de l’antic imperi espanyol avui dia?\n―No, el cas de Guinea no és tan excepcional. A Espanya hi ha hagut un gran capficament que els ha dut a oblidar l’imperi colonial. No es parla de Guinea, ni de les Filipines, ni de Puerto Rico ni de la Cuba espanyola i només es pot entendre la relació entre els espanyols i els guineans si posem en solfa el tràfic d’esclaus cap a Cuba. La història d’Espanya sempre deixa fora totes les víctimes de l’imperi espanyol, no se’n parla, no s’estudia ni les Filipines i la crisi del 98 ni les Carolines. Guinea no és excepcional, només que és més a prop i que el retorn de la població amb Obiang és més cridaner. Però crida l’atenció l’absència absoluta d’interès i coneixement a Espanya pels territoris i poblacions que va colonitzar. Ara hi ha molta gent jove que ni tan sols sap que Espanya va tenir colònies.\n―Un silenci que en molts casos també arriba des del nacionalisme…\n―És clar, ni el nacionalisme basc ni el català no volen fer memòria de Guinea, perquè el colonialisme espanyol a Guinea el feren sobretot els bascs i els catalans!\n―La corrupció encara persisteix i el vostre estudi obre camins a noves troballes…\n―En aquest sentit, és molt interessant la contribució de Xavier Montanyà i de la seva sèrie sobre la corrupció que va publicar a VilaWeb. Investigar amb totes les dificultats que hi ha per a fer-ho i investigar la implicació del rei emèrit en la corrupció és molt complicat i haurem de veure si els nous escàndols que van sortint sobre Juan Carlos I també afecten la recepció dels diners per part d’Obiang.\n―En els vostres volums parleu del passat i el present de Guinea, però també cal demanar-se pel futur…\n―Crec que el futur de Guinea és molt negre. No tinc cap esperança en la seva democratització ni en la millora econòmica, i per mi, el petroli és una desgràcia afegida, perquè ha significat un desastre ecològic. Des que el 2013 el preu del petroli va baixar, hi ha hagut fugida d’empreses i els Estats Units deixaran el país com una claveguera petroliera sense cap futur polític ni econòmic viable.\n―Déu n’hi do…\n―L’única cosa que pot salvar una mica la situació és que no tinc una perspectiva millor per a la resta del món. La perspectiva del canvi climàtic i de la pandèmia fa que no tingui cap esperança sobre el futur del planeta. En aquest sentit, Guinea camina acceleradament cap al desastre igual com la resta del món.


Més joc infantil per a uns barris amb més vida | Districte de Sant Martí\nDistricte de Sant Martí / Més joc infantil per a uns barris amb més vida\nMés joc infantil per a uns barris amb més vida\ndimarts, febrer 20, 2018 - 23:42\nEls pròxims dos anys es crearan 30 àrees infantils i espais lúdics, i se’n renovaran 39 a la ciutat amb nous criteris per potenciar l’aprenentatge i la socialització dels nens i les nenes.\nBarcelona ja ha començat a treballar per incorporar millores concretes en l’espai públic en clau d’infància i adolescència en el període 2018-2019.\nConcretament, al districte de Sant Martí hi ha previst fer tres àrees de joc noves:\nA Ca l’Alier, tocant al carrer de Cristòbal de Moura\nA l’àrea entre els carrers de Gipúscoa, Ca N’Oliva i Binèfar\nA la illa compresa entre els carrers de Provençals, Cristobal de Moura, Fluvià i Veneçuela\nA més, s’instal·laran elements de joc singulars, com grans figures amb forma animal o elements de joc integrats en la natura, a cinc dels vint espais lúdics nous. Un d’aquests està ubicat a l’avinguda de Meridiana, al tram entre Glòries i Aragó.\nTambé es treballarà per aprofitar més les oportunitats de joc que ofereixen els patis d’escola oberts i els camins escolars, les superilles, els carrers pacificats o els parcs.\nI en el marc del Pla de barris de la Verneda i la Pau hi haurà una prova pilot per transformar l’entorn de l’Escola La Pau en un espai de joc més agradable per als petits.\nUn canvi de paradigma que reconeix el dret del joc infantil


XVI Jornades d'Atenció Espiritual i Religiosa «Resiliència, Espiritualitat i Cures»\nEs van celebrar aquest divendres 10 de juny les XVI Jornades d'Atenció Espiritual i Religiosa «Resiliència, Espiritualitat i Cures»\nL'atenció a les necessitats espirituals i religioses a l'àmbit de la salut continua sent un repte per a l'Església, per a les institucions i per a tots els professionals del món de la salut. Un repte que s'orienta a guanyar terreny a la qualitat assistencial i pastoral. Com a resposta al nostre Marc d'Identitat, el compromís de Germanes Hospitalàries és apostar per l'atenció espiritual i religiosa des d'una visió integral de l'individu centrada en la persona i les seves necessitats.\nLa Jornada que es va dur a terme el divendres va ser un espai de trobada i reflexió sobre la cura de l'espiritualitat en l'àmbit assistencial des del context social i sanitari que vivim; fent valdre la RESILIÈNCIA, L'ESPIRITUALITAT I LES CURES com a recursos a desplegar en la gestió i abordatge de la nostra atenció.\nMés que mai la nostra societat, els nostres professionals i els nostres usuaris són focus d'un abordatge que va tenir per objecte propiciar una cultura de la cura, fent fort el valor de la resiliència i ajudant a connectar amb el valor terapèutic de la dimensió espiritual que permet als individus gestionar les seves crisis de salut amb més recursos.\nSón els mateixos professionals, els qui coneixent i gestionant aquest abordatge, permeten un procés terapèutic de més qualitat i calidesa.\nAgents de pastoral i professionals del món de la salut, que tenim el gran repte d'abordar i plasmar a la nostra praxi diària, una resposta integral a les grans necessitats de l'ésser humà en el context de la salut. Això exigeix de nosaltres el coneixement, la reflexió i una gran sensibilitat professional i humana.


Palafrugell tindrà espai d'Arts Escèniques • Ràdio Capital de l'Empordà\nFa tot just 10/12 dies que entrevistàvem en Dani Rebollo, responsable de l’aula de teatre de Palafrugell, amb motiu d’un comunicat que van emetre i en el que anunciaven l’aturada de l’activitat de l’aula de teatre per manca de suport institucional i fins i tot deixadesa de els diferents equips de govern que han anat passant pel poble.\nJa sigui per l’entrevista, pel comunicat que van llegir al mateix Teatre Municipal on hi havia l’Alcalde mateix entre el públic, pel soroll que se n’ha fet o (també és una opció) per la conscienciació de la mateixa administració, que ahir sabíem que l’Ajuntament i l’associació Actua s’han posat d’acord per fundar l’espai d’Arts escèniques amb seu a l’edifici de l’antic museu del suro. I com que de paraules no se’n viu, ja s’ha fixat el compromís de redactar el projecte en les properes setmanes i acabar les obres d’adequació de l’espai a finals del primer semestre del 2018.\nEn aquest afer no hi ha vencedors ni vençuts perquè bàsicament hi guanya el poble. El teatre no és només allò que uns quants “culturetes” van a veure per passar una estona amb cara d’afectats. Un grup de teatre no és només un espai en el que uns quants hi passen les tardes i les nits entre assajos. és molt més que tot això. Perquè és una eina de cohesió social. Un espai on persones de tot tipus s’hi poden trobar, coincidir i treballar plegades per crear un espectacle que posaran a escena.\nA Palafrugell hi havia afició (i les 140 persones apuntades a l’Aula de teatre en són una mostra), però faltava cultura teatral, començant per l’escassa programació de teatre, segurament vinculada a la poca assistència de públic. Per aquest motiu, aquesta és una bona notícia. Primer, perquè l’aula de teatre podrà seguir treballant i després, perquè amb les eines adeqüades, seran els primers a estendre l’afició per les Arts Escèniques i qui sap si potser algun dia, a més del mercat, el seu comerç o la seva garoinada, Palafrugell pot esdevenir un referent també per la seva activitat cultural i teatral. Res ens faria més il·lusió que poder explicar una notícia com aquesta.\nArticle anteriorEd Sheeran rapeja a Eraser\nArticle següentEl temps 01-03-2017


L’Any Guinovart, també a la Llotja, amb la instal·lació “Variacions” - La Llotja\n27 de juny de 2018 adminllotjaDfre4\nLa Llotja de Lleida celebra també l’Any Guinovart amb l’estrena de la instal·lació “Variacions”, que l’artista agramuntí va dedicar al compositor i amic seu Carles Santos. El paer en cap, Àngel Ros, ha assenyat en l’acte inaugural que en el marc d’aquest any commemoratiu l’obra de Josep Guinovart està representada a diversos espais de Lleida. La Llotja mostra “Variacions”, una obra composada per una escultura-piano i per 2 plafons intervinguts per l’artista amb 20 estampes digitals. El Museu de Lleida exposa “Agramuntophitecus. Guinovart, matèria i litúrgia”; a la Paeria sempre es poden veure peces de l’autor, així com també al Museu d’Art Jaume Morera, que també va reconèixer Guinovart amb la Medalla Morera. Per tant, l’alcalde ha convidat tothom a conèixer l’obra d’aquest lleidatà que a la Llotja omple especialment l’espai amb la unió de pintura, escultura i les arts escèniques i musicals, pròpies de l’equipament. Tall de veu À.Ros\nL’alcalde ha agraït que la filla de l’artista, Maria Guinovart, hagi comptat amb Lleida com a escenari per difondre la figura del seu pare i per conèixer la seva producció cultural. Igualment, Maria Guinovart ha mostrat una il·lusió especial perquè l’obra del seu pare tingui presència a Lleida i el seu territori i ha explicat que aquest doble homenatge “Guino-Santos, Santos-Guino”, ha dit, en una cantata nova, en una readaptació en què “es veuen els dits del compositor passats pel tamís de Guinovart”, esdevenint el pianista pintor i el pintor pianista. Tall de veu M.Guinovart\nÉs el primer cop que s’exposa aquesta instal·lació. La peça, però, havia estat a Mallorca, fent diàleg amb f. Chopin, i al Palau de la Música, on Ignasi Terraza va fer una recreació homenatge a Santos i Guinovart.\n“Variacions” es podrà visitar a la Llotja fins que acabi el recorregut de l’Any Guinovart, que davant la bona acollida que ha tingut per part de les institucions públiques i privades arreu del territori, s’acabarà al maig de 2019. A l’acte, hi han assistit els tinents d’alcalde Montse Parra, regidora de Cultura, i Rafael Peris, així com els regidors Paco Cerdà, José Maria Córdoba i Dolors López. També hi han participat la regidora de Cultura de l’Ajuntament d’Agramunt, Dolors Ricart, i artistes i representants del món cultural.\nLa Fundació Privada Espai Guinovart Agramunt ha impulsat la commemoració, pels 10 anys de la mort de l’autor agramuntí, amb un ampli programa d’exposicions, taules rodones, lectures, concerts i projeccions de documentals per redescobrir l’artista que durant més de setanta anys va conrear la pintura, l’escultura, el gravat, la il·lustració, l’escenografia i el cartellisme. L’Ajuntament de Lleida col·labora en l’Any Guinovart, juntament amb altres institucions catalanes.\nEl passat divendres 11 de gener, Melesur Energy System ha celebrat la seva convenció anual amb els s...\nEl passat divendres 25 de gener, L'associació Dona Balafia va celebrar el seu 10è aniversari organit...


Patentar el valor de PI | Històries de la ciència\n← El modest Koch\nPrincipi de Huygens-Fresnel →\nGràcies a meneame he llegit aquest article que m’ha deixat bocavedat.\nNo he aprofundit massa a saber si l’il·legal és l’ús o escriure’l ja\nque ni sóc expert en lleis ni m’interessa, però la sola idea del\nconcepte "nombre primer il·legal" és una cosa que em desborda. Tant de\nbo sigui la meva interpretació l’errònia. El que sí he puc és a dir que\nno ha estat la primera vegada que he llegit alguna cosa per l’estil a\ncausa de certa història amb el número PI i aquesta sí que és de jutjat\nEn primer lloc, què és PI? A banda de ser una lletra grega, representa la relació entre la longitud del perímetre d’un cercle i el seu diàmetre.\nAl voltant de l’any 1600, el matemàtic William Oughtred (1574-1660) va utilitzar PI per referir-se al perímetre i DELTA per referir-se al diàmetre. Però ja es sap que els matemàtics tendeixen a simplificar les coses i si prenem una circumferència de diàmetre unitat, llavors PI és el perímetre i també la relació. El primer home que va utilitzar aquesta lletra per representar l’esmentada relació va ser l’impressionant Leonhard Euler, en 1737.\nAra bé, quant val PI?.\nJa els babilonis i els hindús donaven a PI un valor de 3+1/8. Més endavant, els fenicis i els egipcis utilitzaven 22/7 que té un error de l’ordre d’un 0.04%.\nA la Bíblia (llibre primer dels Reis, capítol 7, versicle 23 i en el llibre segon de les Cròniques, capítol 4, versicle 2) pot llegir-se la descripció d’un dipòsit d’aigua pl palau del Rei Salomó que diu:\n"Va fer el Mar de metall fos que tenia deu colzes de vora a vora. Era completament rodó i de cinc colzes d’altura; un cordó de 30 colzes mesurava el seu contorn"\nAixí que, segons la Bíblia, tenim un valor de PI=3. Encara que això és merament anecdòtic, doncs els pobles de l’antiguitat sabien que era una mica més gran.\nEl primer càlcul teòric ho va fer Arquimedes, qui va deduir que PI era més gran que 223/71 i menor que 22/7 basant-se que la longitud de la circumferència tènia que estar entre el perímetre d’un polígon regular que la circumscrivís i un altre que la inscrivís (un per fora i un altre per dins).\nCom es veu en el gràfic, el polígon circumscrit és mes llarg que la circumferència i l’inscrit menys. A mida que augmentem el nombre de costats, tant de dins com d e fora, ens apropem al valor exacte. Arquimedes va arribar a treballar amb polígons de 96 costats i va donar el valor de PI entre aquests dos valors citats. La mitjana d’aquests dos números dóna un error respecte a PI d’un 0.008%.\nI si a algú li sona aquest mètode és que, en el fons, és precursor del càlcul integral. Segurament, si Arquimedes hagués tingut a mà els números àrabs s’hagués avançat a Newton uns 2000 anys. En fi.\nVa passar per mans d’altres coneguts com Ptolomeo (85-165) i altres més desconeguts com Tsu Chung Chih (430-501), qui va obtenir l’expressió 355/113. Curiosament, aquesta última expressió la va deduir també l’astrònom Adrien Metius en el vell continent però 1000 anys després(!). Més tard, Vieta (1540-1603), conegut per introduir les variables x e i tan conegudes en àlgebra, va seguir el procediment d’Arquimedes però amb polígons de 393.216 costats; amb el que va obtenir 9 decimals exactes. Per cert que Vieta va ser el primer a obtenir-lo també com una suma d’infinits termes.\nPerò si creieu que això és passió, sapigueu que el matemàtic alemany Ludolph von Ceulen (1539-1610) va calcular 34 xifres que va ordenar fossin escrites en el seu epitafi. Que són poques xifres? Doncs va necessitar un polígon de (agafeu-vos bé) 262 costats. En alguns llibres de text alemanys es coneix encara avui a PI com nombre de Ludolph.\nI més encara: Akira Haraguchi, un japonès de 59 anys, va batre el rècord del món en recitar 83.431 dígits del número PI de memòria, pel que va necessitar més de tretze hores. Si volgués posar-los en el seu epitafi tindria un problema.\nPerò seguim amb la seva història. Van passar més personatges, com James Gregory, Gottfried Leibnitz i Abraham Sharp que, a banda de Vieta, van desenvolupar PI en diferents sèries infinites de sumes.\nEl matemàtic Johann Heinrich Lambert va demostrar en 1761 que PI era un número irracional, és a dir, que no pot ser un quocient de dos nombres enters i en 1882 Carl Louis Ferdinand Lindemann va demostrar que era un número transcendent, és a dir, que no pot ser solució d’un polinomi de coeficients enters.\nTambé forma part de la història de la vanitat humana i ho dic perquè en 1873 William Shanks va voler entrar en la història de les matemàtiques de la manera que fos. Per això va calcular el valor de PI amb 707 decimals. Sabeu quant temps li va portar el càlcul? Ni més ni menys que 15 anys. Però en 1949 van introduir un càlcul a l’ENIAC i en 70 hores va aconseguir treure 2.035 decimals. Ai!, resulta que Shanks es va equivocar en el dígit cinc-cents i tants i, clar, a partir d’aquí tota la resta. Quinze anys d’una vida desaprofitats?. No del tot, doncs ho va aconseguir: el seu nom figura en la història de les matemàtiques.\nA partir d’aquí la història de PI s’ajunta a la de la informàtica. En 1973 van calcular fins a un milió de decimals que va ser publicat en un llibre de 400 pàgines. En 1988, el japonès Yasumasa Kanada va aconseguir calcular fins a 201 milions. Després, es va efectuar un càlcul comparat per dos ordinadors: un IBM 3090 i un CRAY-2 que van calcular 1.011.196.691 decimals. No he buscat més, però segur que a dia d’avui està superat. Han trobat algun patró de repetició amb aquests números de manera que poguéssim saber el següent sense calcular-lo? Doncs no us ho hauríeu de preguntar. Tot i així, si ho heu fet, la resposta és no.\nI tota aquesta meravellosa història de matemàtiques, informàtica, i passió pels números es topa de cop amb l’estupidesa humana. En 1894, Edward Johnson Goodwin, un metge i matemàtic aficionat de notòria autoestima que vivia en una petita ciutat d’Indiana, va publicar en l’American Mathematical Monthly un article amb el títol "Quadratura del cercle". En una sèrie de passos obtenia un valor per a pi de 3,2 (en lloc de PI = 3,14159..), encara que d’un atent anàlisi dels arguments que construïa podien extreure’s altres vuit valors, que anaven des de 3.56 a 4.\nEn qualsevol cas, Goodwin deixava veure al seu article que havia registrat el seu valor de 3.2 en els registres de propietat intel·lectual d’Estats Units, Gran Bretanya, Alemanya, França, Espanya, Bèlgica i Àustria. En 1896 es va dirigir al seu representant al parlament Estatal d’Indiana, mister Taylord I. Rècord, i li va demanar que portés un projecte de llei davant la cambra baixa, la Cambra de Representants d’Indiana, "per a una llei que introdueix una nova veritat matemàtica i que s’ofereix com una contribució a l’educació per ser utilitzada gratuïtament només per l’Estat d’Indiana", mentre que en tot els altres llocs s’exigirien drets d’autor.\nEl gener del 1897 va arribar a la Cambra House Bill 246 amb aquest objectiu i després de passar per dos comitès va ser aprovada per 67 vots a favor i cap en contra. El febrer, malgrat les mofes de la premsa local, el projecte de llei va ser remès pel comitè responsable a la cambra alta del Parlament, el Senat, "amb la recomanació que s’aprovés la llei".\nEn aquest moment va intervenir un afortunat cop de sort en la forma de C. A, Waldo, catedràtic de Matemàtiques a la Universitat de Purdue, qui casualment estava en la Cambra per un assumpte de la Universitat. Waldo va quedar sorprès en descobrir que aquest mateix dia se n’anava a debatre un projecte de llei sobre un tema matemàtic.\nUn exprofessor de la part oriental de l’Estat estava dient: "El cas és molt simple. Si aprovem aquest projecte de llei que estableix un nou i correcte valor de PI, l’autor ofereix al nostre Estat sense cap cost l’ús del seu descobriment i la seva lliure publicació en els nostres llibres de text escolars, mentre que tots els altres deuen pagar-li drets…". Un membre va mostrar llavors a Waldo una còpia del projecte de llei aprovat i li va preguntar si desitjava ser presentat al savi doctor, el seu autor. Waldo va declinar la cortesia donant les gràcies i comentant que ja coneixia a tots els bojos que volia conèixer.\nAmb aquesta exhortació, els senadors van decidir que el tema del projecte de llei no era després de tot un tema de legislació i va ser posposat sine die. Per tant, potser figuri encara en el codi de l’Estat d’Indiana.\nQuina sort!: encara haguessin aconseguit que les rodes deixessin de ser rodones per llei.\n5 respostes a Patentar el valor de PI\n25 Abril 2006 a les 12:42\nOstres! Però com poden fer il.legal un número primer? Definitivament estem (estan?) tots ben bojos!\nInteressant la història de Pi.\n25 Abril 2006 a les 12:55\nJo penso que és més això de dir: només ho utilitzo jo i si tú vols fer-ho m’has de pagar. Això, juntament amb la prepotència i la falta de cultura científica porten a aquestes coses.\n25 Abril 2006 a les 15:04\nEn algun lloc vaig llegir que als USA, si aconsegueixes identificr un numero primer dels enormement grans, al tenir utilitat militar, per llei has d’informar al departament d’estat o alguna cosa aixi.\nSi, estan una mica sonats\n25 Abril 2006 a les 16:40\nVaja, Dan, els investigadors hauran d’informar als ministeris de tots els seus avenços. Creus que els interessarà? 🙂\nGràcies, Joan. El que dius, em sembla que és el mateix donat quer podem transoformar un polinomi de coeficients racionals a un de coeficients enters multiplicant pes tots els seus denominadors. Per exemple:\n1/5(x^2) +1/7(x) +1/2=0 que té tots els coeficients racionals el podem transformar multiplicant tots els coeficients per 5, desptés per 7 y després per 2 (no importa l’ordre). I quedaria\n14 x^2 + 10 x + 35 = 0. I tenim les mateixes solucions sent un polinomi de coeficients enters. Tens algun contraexemple o estem d’acord?\n26 Abril 2006 a les 1:29\nHome, Marc, Deu n’hi do el que hem avançat a tots els nivells, telecomunicacions, informàtica, biologia, etc. El que jo crec que passa és que estem tan acostumats que no ens adonem.\nSí, Joan, des d’aquest punt de vista sí hem de tenir en compte els racionals. Encara que sigui una aclaració, m’agrada que es tingui rigor amb les definicions, com en aquest cas has tingut tú més que jo.


Diari de bitàcola: La meva quarta i cinquena setmana a l’Àfrica - Catalans pel món\nSegons he llegit dins del teu comentari,la cosa ha cambiat des del any 1942,en que el meu pare,hi va estar un quants anyets,i ell habia fet molts comentaris sobre la vida de aquella pobra gent,peró de totes maneres,no ha cambiat gaire.\nSi no fos pels informes de Human Rights Watch, pensaria, pel to de les teves vivencies , que Guinea Ecuatorial es xauxa.\nEl que diu l'associacio sobre el pais al seu informea anual és :\n"Guinea Ecuatorial sigue inundada en la corrupción, la pobreza y la represión bajo el gobierno del presidente Teodoro Obiang Nguema Mbasogo, que lleva en el poder desde 1979. Los enormes ingresos procedentes del petróleo financian los fastuosos estilos de vida de la pequeña élite que rodea al Presidente, mientras que la mayoría de la población vive en una situación de pobreza.El gobierno practica regularmente la tortura y la detención arbitraria."\nCom ho veus tu, ara que ja hi portes una temporada?\nPues ho veig different, S'ha d'estar aqui per veure una altre versió de l'historia.\nS'estan fen't pous d'aigua potable, hospitals, escoles, y demes infraestructures per la població. Aixo no surt enlloc. Et recomano llegir la web http://www.guineaecuatorial... per tenir altre visió de la situació aquí. Ni es el paradis, ni es l'infern, com pinten alguns. Aqui ningú mor de fam, si be podrien viure millor, es clar


Airbnb® | La Roche Jaune: lloguers de vacances i allotjaments - Bretagne, França\nTroba llocs on allotjar-te a La Roche Jaune a través d'Airbnb\nLloguers vacacionals a La Roche Jaune\nAllotjaments a La Roche Jaune\nUna casa tipus loft molt ben moblada. És molt tranquil i, tot i que moltes destinacions boniques de viatges (Brehat, Cote de Granit Rose) són a només 30 minuts amb cotxe. Marlène sempre estava disponible per telèfon. Ideal per a una família.\nVam passar una bonica setmana a La Roche Jaune. La casa és molt àmplia i està moblada originalment. Els que vulguin cuinar estaran encantats de l’equip de cuina amb una enorme cuina. Els nostres fills també estaven molt contents de l’extensa col·lecció de DVD. Va ser divertit descobrir la bonica costa i els llocs que l’envolten, però també és força llarg als molts carrers petits. Al poble mateix hi ha el deliciós restaurant "Le Merle moqueur", el Cafè Pesked i la "Cabane à huitres", que tots podem recomanar. La zona és bastant tranquil·la, però no està molt poblada i val la pena el viatge.\nLa casa és tranquil·la i això és el que estàvem buscant. La decoració està ordenada i ens vam sentir com a casa! La posició per accedir a diferents llocs és bona. El port es troba a 5 minuts a peu amb el seu petit restaurant i la seva cabana d’ostres són autèntiques i tan agradables. Finalment es mereix la platja de gouermel, a 10 minuts en cotxe que hi posem la tovallola ... En resum, gràcies Marlene per aquesta setmana i enhorabona per casa vostra !!! Estem encantats!\nUna casa molt bonica, se sent perfectament bona, una bona benvinguda. La casa està molt neta, l'allotjament està ben situat a prop de senders de senderisme i bicicleta.\nVam passar un fantàstic cap de setmana familiar sota el calorós sol del nord del 22. Aquesta casa rural es troba idealment per explorar els llocs més bonics del nord de Bretanya. També està molt ben equipat i està molt ben decorat per tota la família Marlène.\nUna casa molt bonica, amb tot l’equip necessari. La decoració és magnífica, fins i tot més bonica que a les fotos. A tota la família li va encantar! Espais i racons acollidors per a tothom. La mare de Marlène ens va acollir molt amablement quan vam arribar, i ella i Marlène estaven molt disponibles quan els necessitàvem.\nKerbors, Bretanya, França\nPlougrescant, Bretanya, França\nLloc fantàstic, amb una reforma molt recent, respectant el caràcter original de la mansió i jardí inspirador.


Resultat positiu de l'assaig de GRIFOLS en Alzheimer - UDIC Unitat D'Investigació Clínica\nGrifols ha informat a la premsa el resultat positiu de l’assaig AMBAR en pacients amb malaltia d’Alzheimer en fase moderada. La nostra unitat (ubicada a l’Hospital Universitari General de Catalunya) va participar en aquest assaig clínic de la fase II. Els pacients van ser tractats amb diverses plasmaferesis i substitució d’albúmina, amb o sense administració d’immunoglobulines, en comparació amb un grup placebo. La reducció de l’amiloide cerebral es va obtenir mitjançant l’extracció d’aquesta proteïna que circula a la sang (lligada a l’albúmina). Es va demostrar un alentiment de la progressió dels símptomes en aquells pacients més avançats. Els riscos del procediment i la teràpia de substitució eren acceptables. El doctor Balaguer, com a investigador principal, va participar a la reunió d’investigadors que va tenir lloc a Clayton, (NC, EUA), el gener de 2019. Els resultats d’aquest estudi s’han notificat a la Societat Espanyola de Neurologia (Congrés Nacional LXXI, Sevilla) al novembre de 2019 i al 12è congrés CTAD d’Alzheimer (San Diego, Califòrnia, EUA) al desembre de 2019. Està prevista la nostra participació en un assaig clínic similar de fase III.


Tothom és conscient dels beneficis que s’obtenen si se segueix un estil de vida saludable i actiu. És per aquest motiu que la pràctica esportiva és un hàbit que cada vegada compta amb més seguidors en la societat actual. La Regidoria d’Esports de l’Ajuntament de Pedreguer té la finalitat de desenvolupar les competències que aquest estableix en matèria esportiva; és a dir, s’encarrega de fomentar, afavorir i dinamitzar l’esport al municipi.\nEntre els seus principals objectius es troba l’organització de l’estructura local administrativa referida a l’esport (seleccionar el personal esportiu, equilibrar la rendibilitat esportiva i l’econòmica...); la promoció del’associacionisme esportiu local (recolzar totes les entitats, clubs i associacions esportives del municipi a través d’un tracte cordial i pròxim); la construcció, millora i gestió de les instal·lacions esportives municipals (garantir un ús responsable de les instal·lacions així com un correcte manteniment); donar suport a les competicions esportives de les entitats locals mitjançant patrocini, subenció i/o organització (Cursa Popular Vila de Pedreguer, Campionat de Futbol, Matinal Popular Ciclista...); fer difusió de l’esport mitjançant publicacions diverses, jornades o similars (L’Esport en Família, L’Esport en Primavera...); fomentar el joc net i prevenir la violència i les actituds antiesportives; incitar que tant pares i mares, així com monitors/es i esportistes participen i col·laboren activament dels esdeveniments esportius; etc. entre altres tasques.\nCal destacar la preparació del personal esportiu, altament qualificat, per tal de garantir l’aprenentatge i aprofitament de les sessions esportives per part dels usuaris. L’ambició per ser un municipi de referència en termes esportius es basa en mots com constància, treball, esforç, superació.... Obtenir el reconeixement a la qualitat del nostre treball ens motiva i encoratja a seguir treballant cada dia més i millor. Però no podem deixar de banda l’aspecte humà, ja que l’educació en valors és un pilar bàsic sobre el qual s’erigeix el projecte esportiu municipal. És primordial comptar amb bons esportistes, però encara ho és més que siguen persones. Per aquest motiu es promouen les bones conductes i es corregeixen aquelles que no són adequades: es fomenta la companyonia entre els membres de l’equip, però també el respecte i, fins i tot admiració, pel treball realitzat per l’equip contrari. De res ens serveix guanyar una competició esportiva si ho hem aconseguit de manera deshonesta o si per a arribar al millor resultat no hem dibuixat un somriure als nostres llavis. La felicitat pot trobar-se en el camí cap a la victòria i no necessàriament en la victòria mateixa, si ens hem esforçat per a aconseguir-la de segur que estarem satisfets del nostre treball en cas de no haver-ho fet.\nL’esport, així com la societat en què vivim, no és un factor estàtic sinó que es troba en constant progrés i evolució. Conscients d’aquest fenòmen, la reflexió i anàlisi del treball realitzat ens portarà a realitzar millores, en cas que siguen necessàries, per tal d’acomplir amb el nostre objectiu primer: satisfer els usuaris de les nostres instal·lacions i servicis esportius.


Reconeixement a les persones més grans de la Residència Rubí amb un emotiu homentage | Mutuam\nHomeReconeixement a les persones més grans de la Residència Rubí amb un emotiu homentage\nReconeixement a les persones més grans de la Residència Rubí amb un emotiu homentage\nLes persones més grans de la Residència Rubí i centre de dia (6 usuaris), conjuntament amb les de més edat del casal (3 usuaris) van tenir el passat 13 de novembre un merescut homenatge, per part dels professionals i familiars. A l’acte van assistir l’alcaldessa de Rubí, Sra. Ana Maria Martínez, i la regidora de Serveis Socials, Sra. Marta Garcia i van obsequiar als homenatjats amb una petita escultura d’edificis emblemàtics de Rubí. També la direcció del centre va voler obsequiar-los amb una placa commemorativa acompanyat d’un ram de flors. Per finalitzar aquest gran dia de reconeixement a unes vides plenes de treball i esforç d’aquests usuaris, va actuar el show del casal “Gent Alegre”.


Això si que és vida!!!!!! | Viatge a Ítaca\nAixò si que és vida!!!!!!\n10 gener 2009 by Viatge a Ítaca\t1 comentari\nAvui ha sigut dia totalment de relax, m’he despertat quan el cos ha dit prou (que eren les 7 del matí més o menys) i com que era molt d’hora he conectat l’ordinador per ordenar fotos, i quina ha sigut la meva sorpresa que resulta que aquí a l’habitació conecto una wifi. Així que he estat navegant una miqueta.\nA això de les 10 he sortit i he anat cap a la platjeta, que no està gens malament!!! i gairebé tots els bars tenen hamaques que pots fer servir gratuitament només que hi prenguis alguna cosa, i clar la meva intenció era esmorzar, per tant ja tenia hamaca!!!\nPer expressa recomanació de l’Eulalia he pres un pancake amb xocolata (segons ella m’anirà bé pel peu) i un batut de mango (això ja ho he decidit jo).\nMentre anava esmorzant no paraven de passar noies oferint massatges, pulseres, pareos, manicura, fruita… vamos de tot… i quan ja feia rato que havia esmorzat, una que se m’ha posat a xerrar m’ha convençut d’un massatge i que li compres un pareo, la veritat es que genial el massatge.\nMés tard m’he posat a pintar un mandala, i llavors ha passat una noia que ja havia passat abans que venia fruita, ha deixat la fruita i s’ha possat a mirar com pintava, quan he acabat li he dit si volia pintar-ne un ella i em sembla que l’he fet d’allò més feliç, les pobres els hi toca fer això, però en el fons són unes nenes.\nCap a les 2 ja estava una mica farta de solet i me n’he anat cap a l’hotel a dutxar-me i fer una mica el mandra fins a les 5.\nEvidentment he sortit per veure la posta de sol que ha sigut una passadaaaaaa, imagineu-vos en un bar just davant del mar a la platja amb músiqueta suau de fons i en una cadira super cómoda i amb una cerveseta veient com es pon el sol sobre el mar i amb barquetes davant…. vamos…. impressionant, demà segur que repeteixo.\nPer acabar de forma perfecta la nit (que per cert hi ha lluna plenaaaa) he pres una barbacoa de peix (si mare si he menjat una mica de peix) que em sembla que era barbacuda, gambetes i calamarcets, que havia de menjar estant a la platja no???\nMentre estava sopant han vingut més nens a vendre’m coses i a unes d’elles els hi ha fet més il·lusió fer fotos amb la càmara i que ho els fes fotos que se n’han oblidat una miqueta que tenien que vendre.\nOne thought on “Això si que és vida!!!!!!”\n10 gener 2009 a les 16:41\nAvui perquè no diguis hi escric un comentari. Ja veig que per fi t’has relaxat… Quina enveja. Espera’m que ja vinc… Després de seguir tant els meus consells (pujar esglaons, muntanyes, etc i a sobre menjar peix) te’l mereixies. Fantàstic! I no siguis tan patosa…


Ecomuseu-Farinera - Castelló d'Empúries\n'Menús de guerra. Cuina d'avantguarda i supervivència'\nDel 2 de febrer al 28 d'abril de 2019\nAvui, la cuina catalana és un referent arreu del món. Ferran Adrià, Carme Ruscalleda, Jordi Roca, Carles Gaig, Nando Jubany... tots plegats són noms no només que formen part de l’elit gastronòmica mundial, sinó que també han esdevingut icones populars de primer ordre.\nAquesta història, però, no és fruit de la casualitat, ni tampoc neix del no-res. Neix d’unes arrels, d’una tradició, d’una cultura i també d’un passat que ha tingut episodis que, no per desconeguts, deixen de tenir una importància cabdal. Per això, Menús de guerra. Cuina d’avantguarda i supervivència proposa posar el focus en un moment singular, brillant, d’aquesta història. És el moment de la Segona República. Perquè, com en tants d’altres ordres de la societat i la cultura, la primera meitat dels anys trenta a casa nostra va significar, també per a la cuina, un instant de gran creativitat i d’una forta voluntat per oferir una mirada nova i modernitzadora.\nOrganitza: Fundació Antigues Caixes Catalanes, el BBVA i el Museu d’Història de Catalunya.\nCol.laboren: Ecomuseu-Farinera i Ajuntament de Castelló d'Empúries\nDes de 2019-02-02 a 2019-04-28


L'Ajuntament comença els tràmits per posar en marxa l'Oficina Municipal de Drets Civils — Ajuntament de Tarragona\nEsteu aquí: Inici › L'Ajuntament › Govern › Notícies de govern i oposició › Notícies 2019 › L'Ajuntament comença els tràmits per posar en marxa l'Oficina Municipal de Drets Civils\nL'Ajuntament comença els tràmits per posar en marxa l'Oficina Municipal de Drets Civils\nEl nou servei treballarà en la defensa dels drets de les persones\nEl portaveu de l'equip de govern de l'Ajuntament de Tarragona, Xavier Puig, ha anunciat que "per tal de posar en marxa l'Oficina Municipal de Drets Civils ja s'han iniciat els tràmits per disposar de la informació necessària per desenvolupar aquest nou servei, que tindrà com a objectiu garantir els drets fonamentals dels nostres conciutadans i d'aquells col·lectius que els vegin vulnerats per raó d'ideologia, gènere, ètnica, religió o orientació sexual". En aquest sentit, l'Alcaldia ha demanat informació als serveis tècnics i jurídics per endegar el nou servei.\nL'Oficina Municipal de Drets Civils donarà orientació i assessorament jurídic a les persones que considerin els seus drets civils vulnerats o que pateixin agressions, una tasca que es desenvoluparà de forma coordinada amb entitats socials i jurídiques que treballen per la defensa i la igualtat de drets.\nEl portaveu de govern, Xavier Puig, ha manifestat que "en els moments que estem vivint de regressió en drets humans i polítics, l'Oficina Municipal de Drets Civils és més necessària que mai perquè l'Ajuntament no pot quedar-se al marge de les vulneracions dels drets civils dels seus ciutadans".\nFinalment, ha destacat que la creació de l'Oficina Municipal de Drets Civils és un compromís polític que es posarà en marxa al més aviat possible.\nD'altra banda, l'alcalde de Tarragona, Pau Ricomà, ha adreçat una carta al subdelegat del Govern a Tarragona, Joan Sabaté, en la qual li demana que s'investiguin les actuacions realitzades a Tarragona per part de les forces de seguretat de l'Estat en el marc de les mobilitzacions de rebuig a la sentència contra els líders polítics i socials catalans i que es depurin responsabilitats en els casos d'incompliment dels protocols i vulneració de drets fonamentals. (Us adjuntem la carta).


El derbi Mini masculí es queda al Complex del Vell Congost - Xiulet Final\nEl derbi Mini masculí es queda al Complex del Vell Congost\nMINI MASCULÍ NIVELL A – FASE PRÈVIA – GRUP 1 – JORNADA 3\nBÀSQUET MANRESA A 88 – LA SALLE MANRESA A 38\nRedacció | 21/10/2018 8:17\nAvui s’ha jugat un derbi d’equips mini masculins entre el vermell del Bàsquet Manresa i La Salle A.\nEl partit ha estat massa marcat pels primers 4 períodes, on l’avantatge en el marcador ha fet que el joc dels últims 4 períodes finals, deixés de fluir amb la intensitat mostrada a l’inici del partit.\nMoments de molt de ritme, intensitat defensiva elevada, però també moments de relaxament; han de seguir treballant per fer dels moments de relax els mínims possibles i poder així jugar els 8 períodes dels partits a la màxima intensitat possible.\ntags: Bàsquet Mini Galeria Fotogràfica Mini Masc. Nivell A\nEls tirs lliures i un gran Unicaja no deixen al BAXI Manresa mantenir la renda aconseguida a la primera part\nEstrena a casa amb victòria de l’Absolut Masculí A del CN Minorisa


La connectivitat funcional dinàmica, un nou biomarcador d'algunes malalties mentals - Manresa Informa!\nInici » Seccions » Articles i estudis » La connectivitat funcional dinàmica, un nou biomarcador d’algunes malalties mentals\n30 Gener 2015 a 13:00\nEsquema de la connectivitat funcional // Imatge cedida per la UPF\nEn un treball publicat aquest mes de gener per un equip de científics entre els quals hi ha Gustavo Deco, investigador ICREA del Departament de Tecnologies de la Informació i les Comunicacions (DTIC) i director del Centre de Cognició i Cervell de la Universitat Pompeu Fabra (UPF), han demostrat que la connectivitat funcional dinàmica (FCD en anglès) de les xarxes neuronals de l’escorça cerebral, és un bon biomarcador de l’activitat neuronal en estat de repòs cerebral, de manera que l’estudi de les alteracions de la FCD poden orientar al diagnòstic, prognosi i tractament personalitzat d’algunes de les malalties mentals amb més prevalença, com ara la malaltia d’Alzheimer o l’esquizofrènia.\nL’estudi de la connectivitat funcional cerebral mostra les interaccions que es produeixen entre les diferents regions del cervell. La connectivitat funcional ha mostrat ser especialment rellevant clínicament en diverses malalties mentals, com ara les esmentades anteriorment, així com també ha mostrat ser una dada rellevant en la planificació quirúrgica i en casos d’ epilèpsia i de lesió cerebral traumàtica.\nLa simulació sencera del cervell, a través de models computacionals, en paral·lel amb els estudis de connectivitat funcional reals obtinguts per tractografia, han permès reproduir amb precisió la connectivitat funcional en estat de repòs cerebral. La tactografia és un prova funcional que utilitza tècniques especials d’imatge per ressonància magnètica i d’anàlisis assistida per ordinador que dona com a resultat imatges bi i tridimensionals.\nFins ara, molts estudis computacionals no havien tingut en compte la connectivitat funcional del cervell en estat de repòs, una dada que pot presentar una gran variabilitat, tant en un mateix com entre diferents individus. Els autors d’aquest estudi s’han centrat en les fases de no estacionarietat de la connectivitat cerebral en estat de repòs i han posat de manifest una estructura funcional rica, caracteritzada per transicions ràpides d’estat entre períodes estables de connectivitat funcional discretes.\nEls autors de l’estudi han mostrat també que els models computacionals optimitzats per adaptar-se al temps promig de connectivitat funcional no han estat capaços de copsar aquestes transicions espontànies de la funcionalitat. Per contra, els autors han demostrat que la modelització no linear del comportament dels nodes de connexió neuronals de la xarxa s’adapten molt millor al comportament real del cervell que els model lineals, i que aquesta no linealitat és suficient per generar un ampli repertori de comportaments característic de la xarxa neuronal del còrtex prefrontal i lluny de buscar l’equilibri.\nNúria Pérez, Comunicació Científica\nGustavo Deco, Centre de Cognició i Cervell (DTIC-UPF)\n#cerebral #cervell #comportaments #computacionals #Connectivitat #dinàmica #fases #funcional #Gustavo Deco #Núria Pérez #transicions #UPF


Pedres 7 Xacres – Minerals en brut – Mineranima\nEndinsa’t a sentir i a vibrar amb la teva energia vital\nLa paraula sànscrita xacra significa roda, rodes energètiques, rodes de llum. Els 7 xacres són punts d’unió repartits i alineats per tota la columna vertebral en què circula la nostra energia vital i on habiten els nostres òrgans i centres nerviosos.\nA cada xacra se li associa una meravellosa pedra, una pedra plena d’energia, color i vibració que t’acompanyarà a sentir i conèixer els teus xacres i a despertar la teva energia vital per equilibrar tot el teu cos i omplir-lo de salut i benestar.\nPeces en brut, pures, màgiques i plenes de poder i energia, pedres precioses i úniques que hem seleccionat i cuidat amb molt d’amor i cura perquè arribin a tu plenes de llum i t’acompanyin a connectar i a vibrar amb tota la teva naturalesa i saviesa interior.\nEl pack Pedres Xacra inclou:\n– 8 peces en brut, cadascuna associada a un xacra, la seva energia, color i vibració t’acompanyaran en el teu dia a dia, a sentir-te més present i connectada a tu.\n– Un ritual per donar la benvinguda a les teves pedres, per activar-les i cuidar-les i una descripció detallada de cadascuna de les propietats de les teves pedres.\n– Una meditació molt especial amb un codi QR perquè gaudeixis de l’experiència de relaxar-te i sentir, aprendre i conèixer on està situada cada pedra, la seva vibració i el xacra que li correspon.\n– Una guia per aprendre a connectar amb els teus xacres, a meditar amb ells i a sentir-los amb equilibri acompanyada de l’energia de les teves pedres.\nConeix les teves pedres Xacra:\nJaspe Rojo _ xacra I Arrel: Estabilitat, arrelament, força física i emocional.\nCalcita Taronja _ xacra II Sacre: Creativitat, fluir, autoconfiança.\nQuars Rosa _ xacra IV Cor: La pedra de l’amor, compassió, amabilitat, tendresa.\nAventurina Verda _ xacra IV Cor: Creixement, benestar, bona sort, llibertat i esperança.\nSodalita _ xacra V Gola: confiança, honestedat, comunicació, “la veritable tu”.\nAmetista _ xacra VI Tercer ull : Pau, protecció, saviesa interior i creixement espiritual.\nQuars blanc _ xacra VII Corona: Transformació, claredat, autocura, energia.\nPedres 7 Xacres quantity - +\nSKU: P7C Categoria: Minerals\nCada mineral pot variar lleugerament la seva forma, aspecte i tamany respecte a la foto. Cada peça és única i especial on fem una acurada selecció.\nLes Pedres 7 xacres van protegides en una caixa i amb una bosseta de cotó perquè les puguis guardar. Inclou una descripció amb totes les seves propietats i com netejar-les i activar-les.


Postgrau en Mediació Familiar Relacional | UPF-BSM\nEl mediador familiar és un perfil cada cop més demandat per a la resolució de conflictes en les famílies. El Postgrau en Mediació Familiar Relacional et permetrà inscriure't en el Registre de mediadors civil: família de la Generalitat de Catalunya i en el registre del Ministeri de Justícia espanyol.\nMediació familiar relacional\n27 Febrer, 2022 (Per confirmar)\nEl Postgrau en Mediació Familiar Relacional et prepararà per exercir la mediació en conflictes de família i et permetrà inscriure't en el Registre de mediadors de família de la Generalitat de Catalunya i en el registre del Ministeri de Justícia espanyol.\nEl conflicte familiar té components emocionals i vinculars que el fan diferent i més complex que altres disputes interpersonals. La mediació com a sistema de resolució de conflictes a través del diàleg, ajuda a les famílies a entendre la seva situació particular i a trobar vies de gestió eficaces per elaborar pactes i fórmules de convivència, tenint cura així de les relacions entre els membres i la incidència que aquestes tenen en la resta de la família (fills, avis, noves parelles, etc.).\nImpartit per mediadors de renom i per professors amb extensa experiència en el camp de la mediació familiar, al llarg del curs et formaràs en els diferents models de mediació familiar amb especial èmfasi en el model relacional, compost amb els millors elements dels models transformatiu i circular-narratiu. A més, el programa t'introduirà en conceptes de dret de família, infància i adolescència, en la psicologia dels conflictes intrafamiliars i en les teories necessàries per exercir una bona mediació.\nEl títol està reconegut per la Generalitat de Catalunya i el Ministeri de Justícia espanyol per inscriure't als registres oficials de mediadors.\nForma't en una professió en auge\nDesprés de 9 promocions de mediadors professionals, creiem necessària una especialitat en família, donada la demanda existent, així com la complexitat emocional que presenta i els àmbits en els quals té incidència. Un mediador especialitzat en família podrà adaptar els seus coneixements a altres àmbits de menor complexitat.\nTreballaràs amb casos reals simulats, exercicis d'anàlisi de casos i entrenaments filmats per autoavaluar-te. D'aquesta manera podràs visualitzar, aprofundir i consolidar els nous aprenentatges.\nUn equip de mediadors-coachs, conjuntament amb el professorat, t'entrenaran en tècniques de mediació. A més, rebràs un feedback personalitzat i confidencial sobre els teus avenços i dificultats en l'adquisició del rol i les tècniques que s'expliquen a l'aula, dominant les principals tècniques de mediació.\nRealitza pràctiques i seguiment després del postgrau\nPodràs realitzar 120 hores de pràctiques reals amb professionals de la mediació en institucions públiques i privades dedicades a la mediació. Un cop acabat el postgrau, i al llarg d'un any, els estudiants del curs comptaran amb la supervisió i seguiment de la direcció acadèmica perquè els seus projectes de treball en mediació es facin realitat.\nEl Postgrau en Mediació Familiar Relacional s'adreça a persones que vulguin dedicar-se a ajudar a altres persones que estan en una situació complexa i de patiment, però de la qual poden sortir reforçats. En aquest sentit, el nostre programa s'adreça a participants de diferents sectors: educació, advocacia, criminologia, sociologia, psicologia, treball social i a tots aquells que vulguin centrar la seva carrera en la mediació familiar professional.\nEl pla d'estudis del Postgrau en Mediació Familiar Relacional s'estructura en 3 matèries i un Treball Final de Postgrau que es desenvolupa al llarg de tot el curs.\nEn cadascuna de les assignatures es veuran casos pràctics i es realitzaran entrenaments monitoritzats. És una formació personalitzada que compta amb professors i coachs dins de l'aula que t'acompanyen en el desenvolupament d'un nou rol professional.\nConflicte i mètodes de resolució de conflictes\nEl conflicte, la mediació i la cultura de la mediació\nL'anàlisi del conflicte: context, persones, mètodes d'avaluació i processos.\nEls principis socials de la Mediació\nLa Mediació en el nou canvi de paradigma social, polític i econòmic.\nConflicte i Interculturalitat\nMarc legal jurídic de la mediació\nMarc legal i Jurídic de la Mediació\nEl Centre de Mediació de Dret Privat a Catalunya\nAccés de les persones al procés mediador\nLa Mediació: definició i principis\nEl procés i l'acord de Mediació\nEls processos de la mediació\nEls tres models pràctics de la mediació\nEl Model tradicional-lineal de Harvard\nEl Model transformatiu\nEl Model Circular Narratiu\nEl mètode relacional en la mediació familiar\nLas bases del Mètode\nEl Mediador: rol, funcions i habilitats\nEl Procés: elements i etapes\nAssoliment i integració dels continguts adquirits al llarg de la formació, aplicats al treball de finalització del Postgrau en un àmbit concret d'interès de l'estudiant.\nUn cop superat el programa, obtindràs el títol de Diploma de Postgrau en Mediació Familiar Relacional, expedit per la Universitat Pompeu Fabra.\nTots els professors del Postgrau en Mediació Familiar Relacional són mediadors professionals en exercici.\nAdvocat, mediador en centres de Mediació i Convivència, sl\nMediador associat de Wilhelm-Munné & Associats\nMediador a l'Ajuntament de Sant Pere de Ribes\nPsicòleg i mediador del Centre de Mediació i Convivència a l'Ajuntament de Sant Pere de Ribes\nMediadora associada de Wilhelm-Munné & Associats\nÉs mediadora a l'Ajuntament de Barcelona.\nAdvocat i mediador professional\nMagistrada de l'Audiència provincial de Barcelona\nMediadora professional (UPF)\nVicepresidenta de GEMME España\nPsicòleg clínic i mediador professional\nDirector de l'àrea de mediació del Ajuntament de Sant Adrià del Besós\nLic en Ciències de l'Educació, mediadora i psicodramatista\nAvaluadora de mediadors del Ministeri de Justícia de l'Argentina\nLa metodologia d'ensenyament i aprenentatge en mediació es desplega a través d'explicacions teòriques i tècniques i de simulacions de mediació per aplicar les diverses metodologies i habilitats a l'aula, amb actors i entre l'alumnat. L'objectiu és comprendre les conseqüències i la utilitat de les tècniques a adquirir, des de diversos rols que actuen en processos de mediació com a professionals de la mediació i del dret.\nEl postgrau entrena en els 3 models de mediació: Harvard, transformatiu i narratiu, així com en el mètode relacional en mediació.\nTots els professors del postgrau són professionals de la mediació de diversos àmbits: família, empresa, penal, comunitària, en instàncies judicials, de l'administració pública, organitzacions i en la pràctica privada.\nLes sessions combinen el coneixement teòric i l'aplicació pràctica, cosa que permet mostrar en profunditat els reptes amb què es troben diàriament els professionals de la mediació.\nAl llarg del postgrau es duran a terme simulacions en aula, amb actors i entre l'alumnat, exercint diversos rols, que permetran posar en pràctica els conceptes adquirits, així com entendre els efectes i beneficis de les diferents tècniques des de cadascuna de les parts implicades en la mediació.\nEls professionals de la mediació utilitzen diverses metodologies que responen a diferents escoles de mediació, cadascuna amb el seu marc teòrico-tècnic, que s'ha d'incorporar i entrenar en profunditat. El postgrau entrena en els 3 models de mediació: Harvard, transformatiu i narratiu, així com en el mètode relacional en mediació.\nEl Postgrau en Mediació Familiar Relacional té una avaluació contínua i una final per obtenir el títol acreditatiu en mediació professional.\nD'una banda, s'avalua la participació i creixement en l'adquisició de tècniques, habilitats i competències mediadores. L'alumne està acompanyat i mentoritzat en el desenvolupament d'un nou rol professional per a coaches professionals de la mediació, rebent feedback cada classe.\nCada participant tindrà tres reunions confidencials amb la Direcció del Postgrau per avaluar el seguiment, aprofitament i evolució en l'entrenament d'un nou rol professional.\nD'altra banda, a l'acabar cada assignatura s'ha de realitzar una autoavaluació de coneixements adquirits a través d'exàmens autoavaluatius i en els quals els directors del postgrau assenyalen aspectes a millorar i/o aclarir conceptes.\nEn el Postgrau en Mediació Familiar Relacional compartiràs aula amb alumnes nacionals i internacionals i aprendràs a ser i a exercir com a mediador professional en conflictes familiars. Incorporaràs habilitats i tècniques de gestió de conflictes i crearàs programes d'intervenció en gestió dialogada de disputes.\nEl Postgrau en Mediació Familiar Relacional reuneix estudiants d'arreu del món amb un perfil molt heterogeni en el qual destaquen especialment els graduats en Dret i Criminologia, però també comparteixen aula estudiants procedents de diferents diciplines com Arquitectura, ADE, Economia, Filologia, Enginyeria, Educació Social, etc.\nLa formació en mediació, i altres formes alternatives de gestió i resolució de conflicte, et dona les eines i tècniques necessàries per analitzar situacions conflictives interpersonals, per planificar i dissenyar metodologies, intervenir per prevenir i millorar o resoldre la situació plantejada. També et preparem per mediar en disputes de parella, intrafamiliars. Aprendràs estratègies i tècniques de negociació quan hagis de representar a un organisme o hagis de gestionar un problema propi i entendràs les dinàmiques pròpies d'un grup o les organitzacions per pensar quan i com intervenir.\nEl Postgrau en Mediació Familiar Relacional inclou la possibilitat de realitzar pràctiques extracurriculars. No formen part dels continguts acadèmics del màster o postgrau. Es consideren un complement a les sessions lectives.\nInclouen el servei d'assessorament i gestió del conveni.\nMediador en punts de trobada familiar\nEl candidat ha de presentar el seu currículum vitae, una carta de motivació exposant les raons per les quals vol realitzar el curs i superar una entrevista personal amb la direcció acadèmica.\nSi tries l'opció de pagar per transferència bancària et demanarem que introdueixis el codi del programa. Per a aquest programa, el codi és el 2973.


Un ratolinet cuiner a la Biblioteca Singuerlín-Salvador Cabré: Ajuntament de Santa Coloma de Gramenet\nUn ratolinet cuiner a la Biblioteca Singuerlín-Salvador Cabré\n29/01/2014 D3 Cultura Família\nCine Club Imatges ens porta el dissabte 1 (11.30) l'èxit d'animació infantil "Ratatouille".\nA Sala Singuerlín de la Biblioteca Singuerlín-Salvador Cabré (plaça Sagrada Família, s/n). El dissabte 1 de febrer (11.30h) Cine Club Imatges presenta, amb entrada lliure, el film d’animació digital “Ratatouille” (2007) de Pixar-Disney, dirigida per Brad Bird. Va guanyadora d’un Oscar, un Globus d’Or i un BAFTA a la millor pel·lícula d’animació, entre d’altres.\nUna rata parisina, Remy, somia amb convertir-se en un autèntic xef d’alta cuina. La passió de Remy és molt més forta que la pressió familiar i els perills evidents que una rata a de fer front en una cuina. Aliat amb el jove ajudant Alfredo Linguini, Remy aprofitarà l’oportunitat per demostrar les seves habilitats en un restaurant de la nouvelle cuisine i revolucionar el món de la gastronomia.


Penedint-nos-en … | Sophia Blasco: Coaching personal\nPàgina d'inici › Totes les Receptes per Viure Bé › Frases sàvies › Penedint-nos-en …\nPosted on 07/04/2015 by Sophia Blasco\nJoan Fuster, de Manuel Boix, via Wikimedia\nSempre trobareu una raó o altra -si la busqueu, naturalment- per a penedir-vos de qualsevol cosa: fins i tot de la cosa més noble que mai hàgiu fet.\nAra: penedint-vos-en, tampoc no aconseguireu res.\nJoan Fuster, al llibre Diccionari per a ociosos.\nEn lloc de penedir-nos pels errors o pels fracassos, podem optar per transformar-los en punts de millora i en aprenentatge, ens sortirà més a compte!\nEn penedir-nos-en, podem caure fàcilment en la culpabilitat i, en sentir-nos culpables, podem ser víctimes de manipulació.\nJoan Fuster i Ortells, escriptor valencià, reconegut popularment per l’assaig històric Nosaltres, els valencians, la seua tasca investigadora i editorial abraça diferents camps del coneixement, incloent-hi la lingüística, la història i la filosofia. Està considerat l’assagista en català més important del segle XX, amb una força que depassà l’àmbit literari i es projectà a la vida cultural i cívica de tots els territoris catalanoparlants. Un referent cívic al País Valencià en el moviment de represa i normalització de la llengua i una figura clau en el debat sobre la identitat valenciana en la segona meitat del segle XX.\n‹ Trucs per reduir la ingesta de sal\nCom és que no m’aprimo? ›\nTagged with: culpa\n2 comments on “Penedint-nos-en …”\n07/04/2015 a les 1:34\nQuanta raó!! exposant la nostra culpabilitat als altres, l´única que fem és acabar sent susceptibles de la manipulació psicològica d´oportunistes atorgant-los un poder que no mereixen. Sort que ara he après a guardar-me certa informació per mi i a blindar-me davant molta gent. En resum, “la roba bruta millor rentar-la a casa” ;) Moltes gràcies per tot, Sophia! Parlem\n07/04/2015 a les 10:38\nGràcies per comentar, David!


El dilluns dia 5 de juliol em van posar la segona dosi de la vacuna. Al principi de la campanya era reticent; no perquè sigui una persona anti-vaccines, la meva filla, excepte la del papil·loma, les porta totes i algunes més que ni tan sols entraven en el pla de vacunació infantil.\nLa meva reticència tenia més a veure amb la manera com s’havia gestionat el tema de la pandèmia primer, i el de les vacunes més tard. Val a dir que en el meu canvi de parer, també te molt a veure la “pressió” de l’entorn. Família, conegudes i amigues no mostraven cap mena de contradicció quant a posar-la i m’encoratjaven a fer-ho.\nJa se sap que les persones tendim a justificar els nostres actes i vaig començar a cercar una justificació racional pel meu sí. En vaig trobar unes quantes però apuntaré quatre, que son les que tenen un pes més significatiu en la meva decisió.\nLa primera, la situació de totes les persones treballadores de l’afeblit sistema sanitari públic. Una sanitat que ha hagut de suportar una càrrega laboral, psicològica i personal impossible d’allargar-se en el temps. És, sota el meu punt de vista, responsabilitat de l’Estat i dels governs cada una de les morts per COVID de les sanitàries. És responsabilitat dels patrons la protecció de les seves treballadores i dotar d’equips necessaris pel desenvolupament de la seva feina sense haver-se de jugar la vida. Les autoritats responsables van enviar a les trinxeres a tot un col·lectiu sense dotació adequada per fer front al que s’estava vivint. Això no vull oblidar-ho.\nLa segona, la meva filla s’haurà de vacunar abans de l’inici de curs, per tant no deixaré que l’inoculin res a ella i negar-me a fer-ho jo.\nEn tercer lloc, la solidaritat. Les persones ancianes han estat les primeres en rebre-la i pràcticament tota aquesta franja de més grans de setanta se l’han posat. Son generacions que, en la major part dels casos, han tingut una vida difícil. Postguerra, dictadura, migracions, adaptacions a un munt de canvis que els ha enganxat ja a l’edat adulta. Reconec que tot això els ha fet d’una altra pasta. Admeten i s’adapten a les situacions de manera més natural i sense dramatitzar gaire. Aleshores, si tothom s’està vacunant, per què jo vull exercir el privilegi de no fer-ho? Soc una persona crítica amb el sistema, amb la gestió d’allò públic i amb el model i els valors de la societat que ens volen cada dia més empanades i sense capacitat de pensament propi. Penso que ens volen manipulables i aquesta era una de les meves reticències, la sensació de manipulació; però, qui soc jo per permetre’m no incloure’m en el gruix de la població, en el tema vaccines?\nI per acabar, el maleit passaport sanitari que ens el demanaran per viatjar i en altres situacions. Encara que no ho faci, això de viatjar, a curt i mitjà termini tenir les vacunes posades ens pot facilitar la mobilitat del tipus que sigui.\nEl darrers esdeveniments multitudinaris i l’apertura dels locals d’oci freqüentats bàsicament per joves que, encara per edat, no han estat vacunades, han disparat novament els casos de COVID.\nEl cert és que desconec si la vacuna és o no efectiva; però sembla ser que la incidència actual demostra una certa efectivitat i que els col·lectius vacunats estan sent els menys afectats en el que ja es coneix com la cinquena onada.\nTots aquest raonaments auto-justificatius, no m’esboiren la crítica a la gestió i compra de les vaccines. Les autoritzacions que s’han fet des de la UE ha estat una vergonya en quant que han estat els interessos econòmics els que han primat a l’hora d’autoritzar unes o altres dins el territori europeu. La negociació amb les farmacèutiques, la distribució, el preu i les bases dels contractes son desconeguts pel gruix de la població. Cap transparència, o potser sí. Ha quedat molt clar que el menys important era la marca, l’efectivitat o el preu, el que ha tingut més pes han estat les negociacions fora dels despatxos oficials i no s’ha dubtat en desprestigiar algunes d’elles per convertir la distribució i la compra de noves vaccines en una guerra comercial i de pressió pels països productors.\nSegueixo pensant que ha estat i segueix sent un despropòsit tot el que està relacionat amb la gestió de la pandèmia, però dilluns vaig posar el meu braç per rebre la segona dosi i contribuir d’alguna manera a allò que diuen que pot ajudar-nos a sortir d’aquest malson col·lectiu.\nÀngels Esteban Rodríguez


Carnestoltes…de pandèmia! | AMPAMDANGELS\n← Dibuixa una felicitació de Nadal!!!\nCarnestoltes…les fotos!!! →\nEnguany celebrarem uns dies de Carnestoltes… de pandèmia! No hi haurà rua, però… saps que disfressar-se pot tenir premi?\nDisfressa’t (sol, en parella, en família…) fes-te una foto i penja-la al teu Instagram. No t’oblidis de fer menció a @ampa_mdangels #carnavalAMPAMDA (ppsstt encara no ens segueixes? Fes-ho ara i estigues al dia de les novetats!). Si a més sou socis de l’AMPA, no us oblideu d’enviar la foto a infantil@ampamdangels.org amb les vostres dades i participareu al sorteig de 3 vals per valor de 20, 30 i 50 euros cadascun per bescanviar als establiments del barri adherits al SAAC. Participa, gaudeix i AMPAtitza’t!\nNomés s’admetrà una participació per família (pots penjar i enviar més fotos si vols, però de cara al sorteig s’entendrà com una única participació).\nPer participar en el sorteig és imprescindible ser soci de l’AMPA i que enviïs la foto amb les teves dades a infantil@ampamdangels.org\nS’acceptaran totes les fotos rebudes fins a les 23.59h del 15 de febrer.\nSi no es compleixen els requisits la participació no serà vàlida.\nEl sorteig es celebrarà el 17 de febrer, i es farà entrega dels vals als guanyadors en un termini màxim de 10 dies naturals.\nL’AMPA es reserva el dret de modificació o cancel·lació del sorteig per causes justificades.


Ampolles de plàstic (per a fer els pluviòmetres), una proveta, botes d’aigua, impermeable, paraigües i roba per canviar-se.\nHem decidit proposar una activitat dedicada a l’aigua, un dels recursos més importants de la Terra, per tal de conscienciar les futures generacions sobre la importància d’aquest líquid format per hidrogen i oxigen. És tan important que inclús les Nacions Unides celebren cada 22 de març el dia mundial de l’aigua.\nL’activitat que plantegem està basada en l’experimentació i l’observació mitjançant la vista, el tacte, l'oïda i l’olfacte. Proposem que els infants observin la natura durant un dia de pluja, és a dir, la llum, els colors, els sons, l’olor, el tacte, i com es comporta la vida vegetal i animal sota la pluja per tal d’aprendre experimentant, reflexionant, valorant i opinant tot allò que observen. L’objectiu és adonar-se de la importància de la pluja per a la vida i la preservació de l’entorn natural, que reflexionin sobre com i perquè la pluja dóna vida, però també com poden afectar els fenòmens meteorològics adversos a les persones, com és el cas del temporal Gloria que vam patir a Girona. En aquest punt també podem incloure aspectes relacionats amb la contaminació i el canvi climàtic. També podem tractar temes com la sort que tenim de tenir aigua, un bé tan preuat al qual no tothom hi pot accedir, el percentatge d’aigua dolça (3%) i on la podem trobar (glaceres i casquets polars, aigua subterrània, rius, llacs...) i el d’aigua salada (97%) i on la podem trobar (mars i oceans).\nObservacions: un dia de pluja és difícil de planificar, per això es recomana tenir present aquesta activitat per quan surti l’ocasió i guardar-la com un recurs, ja que ens pot evitar el fet d’anul·lar una possible sortida a causa de la pluja. També es recomana que es faci en un dia de plugim i evitar els dies de temporal. Cal planificar-se i preparar botes, impermeable, paraigües i roba de recanvi.\nObservar i experimentar amb l’entorn un dia de pluja.\nConèixer els sentits de la vista, l'oïda, el tacte i l’olfacte i la seva funció a partir de l'entorn més proper.\nEntendre què és la pluja i com és el seu procés.\nValorar la importància de l’aigua.\nElaborar un pluviòmetre amb l’ajuda del docent.\nReflexionar sobre l’aigua, les seves característiques, tipus, com afecta a la vida humana i vegetal i als ecosistemes, etc.\nValorar la importància de l’aigua com un bé escàs que hem de protegir i no malbaratar.\nObservar la pluja, la seva profunditat, la seva direccionalitat, com es comporta en funció del terreny, etc.\nAprendre a elaborar un pluviòmetre.\nConèixer el cicle de l’aigua.\nAprendre a mesurar la pluja: concepte de pluviòmetre (què és i com s’utilitza) i les gràfiques pluviomètriques.\nAprendre el concepte de litres per metre quadrat.\nSaber exposar els coneixements adquirits, ja sigui de forma oral o escrita.\nAquesta fase consta de 3 parts:\nEn primer lloc es seleccionarà el parc o jardí on s’anirà. Es recomana utilitzar la fitxa prèvia o similar per tal de presentar i conèixer el parc o jardí seleccionat per fer l’activitat.\nSeguidament se’ls explicarà que l’objectiu de la sortida és fer una activitat sota la pluja i es treballaran els coneixements previs que té l’alumnat envers la pluja i la seva relació amb el clima i amb la natura. Es farà una petita introducció sobre el tema i es parlarà sobre com n’és de fonamental l’aigua per a la vida, les plantes, animals i persones. També, de com es pot fer art amb la pluja. A continuació, es poden visualitzar el vídeos que hi ha a l'apartat de recursos:\nSinging in the rain/ Cantando bajo la lluvia\nAmb els més petits, a partir d’un debat per parlar sobre la importància de la pluja per a la vida, en podem treure molt de suc. El que plantegem és crear un moment de reflexió on expliquin com se senten quan plou, si els agrada o no, etc. També podem proposar de fer un dibuix d’un dia de pluja per tal d’anar anticipant l’activitat.\nAmb els més grans, podem fer un pas més enllà i parlar de temes com ara: com es produeix la pluja i quin és el seu cicle?, com podem mesurar la pluja?, com podem fer previsions de pluja?, què en sabem de la pluja?, per què plou?, quina funció té la pluja?, què passa si no plou?, i si plou massa?\nEl concepte pluviòmetre. En aquest punt en presentarà el pluviòmetre i s’explicarà com funciona (concepte de litres per metre quadrat). En funció de l’edat i de les seves capacitats es pot demanar que construeixin pluviòmetres amb ampolles de plàstic que siguin el més rectes possibles (sense gaire ranures) i una proveta per mesurar i anar afegint aigua i marcar els nivells. Posteriorment, amb els més grans s’explica el funcionament i practiquem el concepte de litres per metre quadrat amb exemples com ara una piscina, el cabal del riu de la ciutat, etc.\nA la gran majoria d’infants (i també adults) els agrada caminar sota la pluja, tot i que és una experiència que no fem gaire sovint. Així, doncs, és el moment de posar-se les botes d’aigua, l'impermeable i el paraigües, que sortim al carrer!\nUn cop s’arriba al parc o jardí, es presentarà el parc in situ i es recordaran les seves característiques, particularitats i els perills a tenir en compte. Tots aquests aspectes es poden trobar explicats en les fitxes de cada parc. Es buscarà una zona coberta per tal de fer l’explicació o també podem plantejar fer aquesta presentació a l’escola per tal de no passar tanta estona parats sota la pluja.\nUn cop s’arriba al parc, es buscarà una àrea sense arbres ni construccions al voltant i es col·locaran els pluviòmetres per a la recollida d’aigua.\nL’activitat es dividirà en tres parts:\nPart 1: Veure, escoltar i olorar.\nEls alumnes es podran moure lliurement pel parc o jardí (el docent sempre delimitarà les zones per les quals poden anar i així evitar les zones perilloses). L’objectiu és observar, explorar, tocar, escoltar i olorar tot allò que els envolta lliurement.\nPodem demanar als alumnes que es quedin un minut quiets sense parlar i amb silenci i que únicament amb els ulls tancats, escoltin i olorin.\nAmb els més petits, un cop el docent valora que l’activitat ja s’ha acabat, podem tornar a l’escola i compartim l’experiència. Parlem sobre com ens hem sentit, si ens ha agradat o no, què hem vist, què hem notat, què hem olorat, etc. Abans de marxar recollim els pluviòmetres i després de fer la reflexió podem valorar quanta aigua hem recollit. A continuació, podem estirar aquesta activitat diàriament a l’aula, deixant els pluviòmetres a les finestres de l’escola o al pati. D’aquesta manera, els alumnes podran anar valorant, durant tot el curs escolar, quins dies plou més i quins menys, quanta aigua ha caigut en un dia o en un matí, etc. També podem proposar que s’emportin el pluviòmetre a casa i que ho puguin treballar amb la família (a l’escola en podem deixar un).\nAmb els més grans, en funció dels recursos disponibles, es poden fer fotografies amb el mòbil, càmera o tauleta digital.\nAmb els més grans, un cop el docent valora que l’activitat ja s’ha acabat, busquem un lloc cobert per tal de compartir l’experiència. Podem parlar sobre com ens hem sentit, si ens ha agradat o no, què hem vist, què hem notat, què hem olorat, etc., i continuem amb la part 2.\nPart 2: Observar la pluja i el seu comportament.\nEs proposa als alumnes que es moguin pel parc o jardí lliurement, observant la pluja, la seva profunditat, la seva direccionalitat, com es comporta en funció del terreny... Els podem fer preguntes com ara: en quina direcció va la pluja? Per què? La pluja és fina o és gruixuda? Per què es fan tolls al fang i al ciment no? Com és que a la gespa i en zones amb vegetació no es fan tants tolls? Etc. A continuació, podem buscar diferents tolls i introduir el concepte de profunditat. Amb un pal podem valorar la profunditat de cadascun dels tolls i reflexionar, per exemple, sobre com és que hi ha tolls més profunds que d’altres.\nPart 3: Recollida dels pluviòmetres\nCada alumne o grup d’alumnes recollirà el seu pluviòmetre i mirarà quanta aigua han recollit. Tenint en compte que a l’aula s’ha explicat què és un pluviometre i com s’utilitza, intentaran saber quants litres per metre quadrat ha caigut mentre estaven al parc o jardí.\nAmb els més petits, com ja expliquem en la part 1 de la Fase 3, un cop el docent valora que l’activitat ja s’ha acabat, podem tornar a l’escola i compartir l’experiència a partir de la reflexió oral, on poden explicar com s’han sentit, si els ha agradat o no, què han vist, notat, olorat, etc. Abans de marxar, han de recollir els pluviòmetres. Un cop han acabat aquesta reflexió podem fer un treball amb el pluviòmetre, parlar sobre quina utilitat creuen que té, si realment ens serveix o no, quanta aigua creuen que hi ha, per què ens serveix mesurar l’aigua... La idea és fer preguntes bastant simples per tal que comencin a arribar a conclusions de forma cooperativa a partir de les experiències compartides.\nAmb els més grans, un cop han realitzat el càlcul dels litres per metre quadrat, podem tornar a l’escola. Allà es fa una reflexió final de l’activitat i un tancament. A continuació, es decideix què faran amb els pluviòmetres. Recomanem que, a partir d’aquesta experiència, el docent pugui estirar tots els temes que han pogut anar sortint per tal de realitzar alguna de les activitats per ampliar coneixements.\nTaller: els pluviòmetres es poden col·locar en punts estratègics del pati de l’escola i es pot fer un registre setmanal o mensual de l’aigua recollida. Per a fer-ho, es pot fer una plantilla amb les dates i els volums. Abans d’acabar el curs es pot fer una gràfica sobre com ha estat la pluviometria des del moment de començar l’activitat fins a final de curs.\nParlar i reflexionar sobre la contaminació, el canvi climàtic i com aquest afecta a l’ecosistema (falta de pluja, canvis de temperatura, fenòmens atmosfèrics adversos, el forat de la capa d'ozó, etc.). D’aquí, podem estirar el contingut i acabar parlant de la Terra, les seves característiques, les capes, la seva història i inclús arribar a treballar els diferents planetes del Sistema Solar.\nBuscar informació als diaris, articles científics, llibres o a Internet per tal d’esbrinar per què cada vegada plou menys.\nSortir per la ciutat de Girona i buscar punts on trobem representats els punts cardinals (per exemple els 4 cantons, un punt de referència urbana, amb el qual podem treballar més el contingut i acabar treballant els rius de la ciutat).\nIntroduir el concepte de mapa o plànol i saber localitzar determinats punts.


Visita la galeria d’arbres i palmeres. S’hi mostren fotografies detallades de fulles, flors, fruits i escorces, així como del seu aspecte general, de les especies més freqüents que podem trobar a la Europa occidental i Regió mediterrània. En aquest moment tenim 558especies d’arbres tant autòctons como de jardineria. També podràs trobar una selecció de les especies més comunes d’exòtiques (iuques, dracaenas, aloes, bananers, etc.) y suculentes (crasses, cactus i similars).\nFOTOGRAFÍA DE BOTÀNICA, ECOLOGIA, PAISATGE, JARDINEIA, ETC.\nfulles textures singularitats boscos\nInventaris d’arbrat viari, parcs i jardins, espais naturals. Realitzem un complet inventari de totes les especies llenyoses (arbres i arbusts) existents, plasmant-ho gràficament en mapes estàtics (mitjançant Sistemes de Informació Geogràfica) o be georeferenciats (Google Maps, Instamaps).\nMapa d’arbres d’Interès Local de la ciutat de Barcelona. Realitzat amb Instamaps (ICC), el mapa ens mostra la localització i una fotografia per a cadascun dels arbres que formen el catàleg d’Arbres d’Interès Local de la ciutat, (Ajuntament de Barcelona).\nMapa dels arbres viaris de la ciutat de Barcelona poc freqüents. Realiztat ambInstamaps (ICC), el mapa ens mostra la localització dels arbres poc frequents de l’arbrat viari (sols carrers) de la ciutat (Ajuntament de Barcelona).\nMapa dels arbres d’un parc. El Parc de Diagonal Mar (Barcelona) como a exemple.\nREDACCIÓN DE PLANS DE GESTIÓ DEL RISC DE L’ARBRAT URBÀ\nRedacció de protocols de treball que garanteixin la gestió adequada del risc de l’arbrat de ciutat i que porti un registre sistemàtic de totes les observacions i actuacions.\nGuia visual. Guia visual de butxaca d’identificació d’arbres urbans del sud d’Europa.\nAPP de identificació d’arbres urbans. Per a dispositius mòbils, aplicació per a la identificació d’arbres urbans.\nCONTACTE Jordi Roy Gabarra. Enginyer Tècnic Agrícola. Enginyer de Forests. Especialitzat en estudi del medi natural, cartografia i Sistemes d’Informació Geogràfica (SIG) amb una amplia experiència en l’empresa privada i pública. Como a fotògraf de paisatge i natura podeu ver el seu treball a www.jordiroy.com o a flickr.\njordiroyg@yahoo.es tf.: +34 657 900 467 c/Dr. Trueta, 220, 1er 08005 Barcelona SPAIN


Elementos 1 a 10 de un total de 169\nUn sistema para evaluar la cohesión social en universidades mexicanas: UNIVECS-MX\nQuè fa gran a un gran professor? Quins són els professors que els estudiants recorden temps després de la graduació? Aquest llibre, el resultat de l'estudi durant quinze anys de gairebé cent professors d'una àmplia diversitat de camps i d'universitats, ofereix respostes valuoses per a tots els educadors. En breu, la resposta és: no és el que els professors fan, és el que entenen. Els plans de classes i els apunts per fer-les importen menys que la manera especial que tenen els professors de comprendre l'assignatura i valorar l'aprenentatge humà. Siguen historiadors o físics, a El Paso o a St. Paul, els millors professors es coneixen les seues assignatures del dret i de l'inrevés, però també saben com atreure els estudiants i plantejar-los reptes i provocar respostes apassionades. Sobretot, creuen ferventment en dues coses: que l'ensenyament importa i que els estudiants poden aprendre. Amb històries alhora divertides i colpidores, Ken Bain descriu exemples d'ingenuïtat i compassió, d'estudiants que descobreixen noves idees i la profunditat del seu propi potencial. Què fan els millors professors d'universitat és un tresor de perspicàcia i d'inspiració tant per als professors novells com per a educadors experts. Más información\nAgulló Díaz, M. del Carmen (3)\nBain, Ken (4)\nBarrón, Concepción (1)\nCanales, Leticia (1)\nCuevas, Teresa (1)\nElizondo, Aurora (1)\nFernández Soria, Juan Manuel (5)\nGarcía Gómez, Javier (1)\nGómez Mompart, Josep Lluís (2)\nGonzález Such, José (2)\nHernández Sacristán, Carlos (2)\nHonegger Fresco, Grazia (1)\nJornet Meliá, Jesús (4)\nMayordomo Pérez, Alejandro (3)\nMoreno, Tiburcio (1)\nNúñez Cachaza, Antonio (1)\nPayà Rico, Andrés (4)\nRueda Beltrán, Mario (2)\nSancho Álvarez, Carlos (1)\nSenent Sánchez, Joan M. (6)\nSerra Alegre, Enric (2)\nTorregrosa Barberà, Vicent (2)\nVeyrat Rigat, Montserrat (2)\nEstudios y Documentos de Desarrollo Local (1)\nEducació. Sèrie Estudis (8)\nSense Fronteres (5)


El pressupost i quantes més? | BonDia Diari digital d'Andorra.\nA poc més de quatre mesos d’acabar la legislatura hi ha una trentena de lleis a tràmit al Consell General.\nDl., 24/09/2018 - 03:45\nEl pressupost i quantes més?\nUn cop aclarit l’escenari electoral, el Consell General disposa de poc més de quatre mesos –el gener no és un mes hàbil i el cap de Govern va anunciar la voluntat de dissoldre la cambra el febrer– per tirar endavant els textos legislatius que són a tràmit i aquells que, com el projecte de pressupost, encara hi entraran.\nPocs mesos que obligaran a prioritzar lleis i a decidir què és allò que realment cal aprovar i el que caurà amb la fi de la legislatura. Govern i majoria demòcrata ho tenen clar: aprovar el màxim de lleis possible, com a mínim les entrades abans de l’aturada d’estiu, i, sobretot, el paquet de lleis laborals, la reforma de la funció pública i els textos que emanen de compromisos internacionals.\nDes dels grups de l’oposició es coincideix bàsicament en dues qüestions. La primera, que cal treballar fins al final de la legislatura, tot i que d’una forma normal sense voler córrer més del compte. En segon lloc, que hauria de ser l’executiu i el grup parlamentari que li dóna suport els que haurien de determinar quins són aquells textos legislatius que voldrien prioritzar.\nA partir d’aquí, posicionaments de tots colors. Contundència d’Unió Laurediana-Independents de la Massana, que com va assegurar el conseller general i president del grup mixt, Josep Pintat, “les deixaria totes per la propera legislatura”. I indiferència del Partit Socialdemòcrata ja que, com considera el conseller general Pere López, el que digui l’oposició “no té massa rellevància perquè al final les lleis per sortir endavant necessiten el vot de Demòcrates per Andorra”. Tot i això, López sí va deixar clar que les dues lleis que “més preocupen als socialdemòcrates” i que “centraran” la seva tasca d’oposició són la llei de la funció pública i el paquet de lleis laborals.\nPrecisament, el president del grup parlamentari liberal, Jordi Gallardo, considera, igual que la majoria demòcrata, que aquests textos “haurien de ser prioritaris”, si bé va incidir en què, en el cas de la llei de la funció pública, “no compartim com està plantejada”.\nPer la seva part, el conseller general de Socialdemocràcia i Progrés, Víctor Naudi, que no troba normal l’“allau de lleis que s’han presentat i que encara es volen presentar”, veu bé que es vulgui prioritzar tot i que avisa que “hi ha mancances de base en alguns textos que difícilment podran millorar per més esmenes que hi fem”. Entre els projectes que serà complicat millorar, Naudi,va posar-hi la llei de seguretat ciutadana i el text de mesures urgents relatives a l’arrendament d’habitatges, que va considerar “de mínims”·.\nPer la seva part, la consellera general independent, Sílvia Bonet, considera que sí cladria aprovar la legislació laboral però no així la llei de la funció pública ja que “generarà malestar a tot arreu”. Bonet creu també que hi ha textos que poden semblar poca cosa però que “poden tenir un impacte i una incidència molt important” i que també convindria poder aprovar com per exemple “el projecte de modificació de la Llei de la CASS pel tema de la cotització dels autònoms”.\nSituació dels textos\nSigui com sigui, i a l’espera de la trobada que pugui mantenir el cap de Govern amb els presidents dels grups parlamentaris per mirar de consensuar aquells textos que s’haurien d’aprovar abans de la dissolució de la cambra parlamentària, cal veure en quin procés es troben els 22 projectes i les 6 proposicions de llei que hi ha a tràmit parlamentari.\nEn el cas del paquet de textos laborals –proposició de llei qualificada de relacions laborals, proposició de llei qualificada d’acció sindical i patronal i proposició de llei qualificada de mesures de conflicte col·lectiu–, la comissió legislativa d’Afers Socials té ja força avançat el treball de les més de 200 esmenes que es van presentar al primer text i manté obert el termini per a la presentació d’esmenes als altres dos, si bé es van treballant de forma global.\nPer contra, el projecte de llei de la funció pública, l’altre gran text que l’executiu i majoria demòcrata voldrien aprovar, té encara, després de quatre pròrrogues, obert el termini per a la presentació d’esmenes fins al 5 d’ocubre.\nPel que fa a textos que donen compliment als compromisos adoptats amb l’Acord Monetari, el projecte de llei de modificació de la llei dels serveis de pagament i el diner electrònic, entrada pel procediment d’urgència, tot just ha conclòs el termini per a la presentació d’esmenes, mentre el projecte de llei de solvència, liquiditat i supervisió prudencial d’entitats bancàries i empreses d’inversió es podrà esmenar encara fins al 2 d’octubre vinent després d’una nova pròrroga sol·licitada divendres passat des de la majoria demòcrata. En la mateixa situació hi ha el projecte de llei de conglomerats financers.\nTambé el 2 d’octubre, i després de les noves pròrrogues concedides divendres, acaba el termini d’esmenes a les dues modificacions de la llei de la seguretat social –una per la cotització dels autònoms i l’altra pel nou copagament amb el nou model d’accés a la sanitat pública–, al projecte de llei per a la igualtat de tracte i la no discriminació i al projecte de llei de la Fundació Privada Nostra Senyora de Meritxell.\nTot i la possibilitat que es puguin sol·licitar noves pròrrogues, aquesta mateixa setmana finalitza el termini per a la presentació d’esmenes al projecte de llei de mesures urgents relatives a l’arrendament d’habitatges, al projecte de llei d’òrgans, cèl·lules, teixits i sang, al text de modificació de la llei qualificada de creació i regulació del pla de pensions de la funció pública, al projecte de llei qualificada de seguretat pública i al projecte de llei d’ocupació.\nI a principis del mes vinent, entre l’1 i el 9 d’octubre, s’esgota el termini perquè els parlamentaris presentin esmenes a la proposició de llei qualificada de transparència i accés a la informació, al projecte de llei del cos d’educació, al text de modificació de la llei d’exercici de professions titulades i de col·legis i associacions professionals, al projecte de llei de conservació del medi natural, de la biodiversitat i el paisatge, al projecte de llei qualificada de tècniques de reproducció humana assistida i al projecte de llei de modificació del codi de l’Administració.\nD’altra banda, hi ha 6 textos que ja s’estan treballant en comissió i que queda pendent l’informe corresponent perquè es puguin portar al ple. Concretament es tracta del projecte de llei de l’esport, l’informe del qual s’ha d’enllestir abans del 5 de novembre, el projecte del codi de procediment civil i del projecte de llei qualificada de modificació de la llei qualificada de transferències als comuns, l’informe de les quals ha d’estar llest com a molt tard el 22 de novembre, i el text de modificació de la llei de creació de la Cambra de Comerç per al qual la comissió hi pot presentar l’informe fins al 3 de desembre. També aquesta data acaba el termini perquè es tanqui l’informe de la proposició de llei de modificació de la llei de la seguretat social, mentre l’informe de la proposició de llei de modificació de la llei de col·laboració entre l’Administració general i els comuns, i entre els comuns es podrà presentar fins al 18 de desembre.


Subías: “Bonig i el PPCV ara pretenen oferir el que mai van ser capaços de fer durant 20 anys de gestió” - Infodiari\nSubías: “Bonig i el PPCV ara pretenen oferir el que mai van ser capaços de fer durant 20 anys de gestió”\n12 Feb, 2019 | Portada, València | 0 |\nEl portaveu de Sanitat recorda que el PP va ocultar a més de 10.000 pacients que estaven esperant però no es trobaven en llista d’espera\nSubías destaca que “els socialistes continuarem treballant per una sanitat pública, universal, equitativa i de qualitat, enfront del que va suposar la gestió del PP de privatitzacions, mercantilisme, retallades, obscurantisme i falta de transparència”\n“Bonig i el seu partit ara pretenen oferir alguna cosa que durant els seus 20 anys de gestió van ser incapaces de fer”. En eixe sentit s’ha manifestat el diputat i portaveu socialista de Sanitat en Les Corts, Ignacio Subías, després de les declaracions de la presidenta del PPCV Isabel Bonig sobre sanitat. Subías ha recordat que “durant 20 anys el PPCV va basar les seues polítiques de sanitat en retallades i en la pèrdua de drets tant per a la ciutadania com per als professionals”. “Uns drets que ara 1.600.000 valencians i valencianes han recuperat gràcies a les mesures del Govern del Botànic com són la universalitat, l’eliminació del copagament farmacèutic, les ajudes a la pobresa farmacològica o el tractament per a tots els malalts d’Hepatitis C”, ha assegurat.\nAixí mateix Subías, referint-se a les declaracions de Bonig, ha assenyalat que és “graciós” que aquells que parlen de professionalisme, “són els mateixos que van utilitzar el dit com a costum i van incomplir les normes en els nomenaments”. El diputat socialista també ha lamentat que el PP critique la recuperació per al sistema Sanitari Públic del Departament de la Ribera, quan “ells es van dedicar a privatitzar la Sanitat valenciana fins a la sacietat, sense cap mena d’avaluació”, ha recordat. A més, ha assenyalat que “el PPCV no diu la veritat i pretén enganyar”, ja que la realitat “és una altra”. Tal com ha explicat Subías, “no hi ha hagut retallades en les prestacions, sinó al contrari, s’ha creat un nou servei de Cirurgia Pediàtrica que abans no existia, s’han realitzat inversions superiors als 7 milions d’euros en aquest departament, i s’ha produït un increment de més de 400 treballadors”.\nA més, el portaveu socialista de Sanitat ha mostrat la seua preocupació respecte a les llistes d’espera sanitàries i ha destacat que “els i les socialistes estem treballant per a acabar amb aquest problema, utilitzant propis recursos, autoconciertos, concerts intercentres i comptant amb les derivacions a centres privat-concertats, amb plans de reducció de llista d’espera” ha detallat. En eixe sentit, Subías ha qüestionat les paraules de hui de Bonig i ha insistit que “el PPCV no està oferint res nou sobre aquest tema, ja que tot el que estan dient ja s’està fent”. En eixe sentit Subías ha remarcat que “el que sí que és una novetat és que ara el Govern Valencià diu la veritat” i ha recordat que “el PP va ocultar a més de 10.000 pacients persones que estaven esperant però no es trobaven en llista d’espera”.\n“L’Atenció Primària, sens dubte, també és una prioritat per a aquest Govern”, ha manifestat el diputat socialista, qui ha comentat que durant aquesta legislatura “s’ha incrementat el pressupost destinat a l’Atenció Primària, alguna cosa que no succeïa durant la gestió del PP”. Així mateix, ha informat que “la Conselleria ha aprovat un increment del personal de més de 310 treballadors entre metges de família, pediatres i infermers”. Subías ha titllat de “vergonyós” que el PPCV faça aquestes declaracions quan “mai van prioritzar l’Atenció Primària”.\nFinalment, el diputat socialista ha comentat també que “resulta increïble que el PP haja parlat del transport mèdic d’urgències, quan la Conselleria ha donat una solució amb l’adquisició de vehicles molts d’ells amb conductor. “Els socialistes continuarem treballant per una Sanitat pública, universal, equitativa i de qualitat, enfront del que va suposar la gestió del PP de privatitzacions, mercantilisme, retallades, obscurantisme i falta de transparència”, ha sentenciat.\nLa entrada Subías: “Bonig i el PPCV ara pretenen oferir el que mai van ser capaços de fer durant 20 anys de gestió” se publicó primero en PSPV PSOE.\nAnterior EUPV dóna el tret d’eixida a la campanya a Alacant\nSiguiente Compromís reclama acabar amb l’excés en l’administració d’antibiòtics als animals destinats a consum humà\nPineda: “L’alcalde de Torrevieja pretén crear un clima de falsa seguretat amb riscos de contagis massius en tota la comarca”


47 Anaheim Ducks Club Negre comprar i ofertes a Dressinn\n47 Anaheim Ducks Club\n47 - Roba home - Samarretes\nDescripció 47 Anaheim Ducks Club\nEl '47 CLUB Tee està fabricat a partir d’una suau i flexible barreja de cotó poli amb un vibrant gràfic d’impressió de pantalla, un escot sense etiquetes, un coll amb costelles i costures laterals.\n70% cotó, 30% polièster.\nCompra avui mateix 47 Anaheim Ducks Club per només 19.99 $. Fabricat per 47, 47 Anaheim Ducks Club està disponible amb una gran varietat de talles i colors perquè trobis exactament el producte que necessites. A dressinn t’oferim els preus més baixos dels teus productes de moda favorits. Dóna un cop d’ull a la gran varietat de Samarretes a la secció de Roba home.\nCaracterístiques 47 Anaheim Ducks Club\nTecnologias 47 Anaheim Ducks Club